અમદાવાદઃ આજે વહેલી ‘જય જગન્નાથ’ના નાદ સાથે મંદિર પટાંગણ ગુંજી ઉઠ્યું હતું. રથમાં આરુઢ ભગવાન જગન્નાથની CM અને Dy.CMએ પહિંદવિધિ કરી હતી અનેનીજ મંદિરથી રથ નગરચર્યા માટે નીકળ્યા હતા. પ્રથમ રથ જગન્નાથનો, બીજો રથ સુભદ્રાજી, ત્રીજા નંબરે મોટા ભાઈ બલભદ્રજીનો રથ છે. રથયાત્રા એક કલાક મોડી શરૂ થઈ હતી. ભગવાન જગન્નાથની રથયાત્રા મોસાળ સરસપુર પહોંચી હતી. મોસાળમાં ભગવાનનું ભવ્ય સ્વાગત કરવામાં આવ્યું હતું. મામેરાંમાં મોસાળવાસીઓ મનમૂકીને નાચ્યા હતા. મામેરુંમાં સરસપુરવાસીઓમાં અનેરો ઉત્સાહ જોવા મળી રહ્યો હતો. આ પહેલા રથયાત્રા મ્યુનિસિપલ કોર્પોરેશન, ગાયકવાડ હવેલી, જમાલપુર દરવાજા, ખાડીયા, રાયપુર સહિતના વિસ્તારમાં ફરીને સરસપુર પહોંચી હતી. સરસપુરમાં ભાણી-ભાણેજનું ભવ્ય સ્વાગત કરાયું હતું. રાયપુર પહોંચેલી રથયાત્રાનું જાણે મેઘરાજાએ સ્વાગત કર્યું હોય તેમ અમી છાંટણા થયા હતા. સરસપુરમાં મારેરું ભરાયા બાદ હવે કાલુપુર થઇને રથયાત્રા દરિયાપુર જવા નિકળી હતી. ગૃહમંત્રી પહેલીવાર રથયાત્રામાં દરિયાપુર પહોંચ્યા હતા. દરિયાપુરથી નિકળી રથ પર સવાર ભગવાન જગન્નાથ દિલ્હી ચકલા પહોંચ્યા અને ત્યાંથી પસાર થઇ શાહપુરથી નીકળી ત્રણેય રથ ઘી કાંટા પહોંચ્યા હતા. ઘી કાંટાથી નીકળ ત્રણેય રથ પાનકોરનાકા પહોંચ્યા હતા. રાત્રે ૮:૨૦ કલાકે રથયાત્રા ત્રણેય રથ સાથે નિજ મંદિર પરત ફરી હતી.